Úrad vlády SR                                                                 Na rokovanie vlády SR
Sekcia hospodárskej politiky                                                      dňa: 23. 4. 2003                                                                                                                                                                                                                                                                                                  k číslu: 2764/2003
                                                                                                   k bodu: 34

S t a n o v i s k o

k Návrhu na udelenie výnimky podľa § 45 ods. 5 zákona č. 92/1991 Zb. o podmienkach prevodu majetku štátu na iné osoby v  znení neskorších predpisov pre štátny podnik Vodohospodárska výstavba, štátny podnik so sídlom v Bratislave

I.

Materiál predkladá podpredseda vlády SR, minister hospodárstva a minister pre správu a  privatizáciu národného majetku.

Predmetom povolenia výnimky podľa § 45 ods. 5 zákona č. 92/1991 Zb. v znení neskorších predpisov je odplatný prevod majetku – 28 rodinných domov s príslušenstvom, ktorý je vo vlastníctve štátu a  v správe štátneho podniku Vodohospodárska výstavba, š.p. so sídlom v  Bratislave za dohodnutú kúpnu cenu      1,- Sk do vlastníctva obce Zvolenská Slatina. Rodinné domy boli vybudované pre občanov obce Slatinka ako náhradné bývanie v súvislosti s výstavbou vodného diela Slatinka. Nadobúdacia hodnota rodinných domov je podľa znaleckých posudkov             91 197 690,- Sk. 

II.

Materiál nie je predmetom štandardného medzirezortného pripomienkového konania.

III.

S povolením predmetnej výnimky pre podnik Vodohospodárska výstavba, š.p., Bratislava súhlasí   Ministerstvo pôdohospodárstva SR ako zakladateľ tohto štátneho podniku a  Ministerstvo pre správu a  privatizáciu národného majetku SR, ktoré návrh predkladá na rokovanie vlády SR.

Porada ekonomických ministrov vlády SR  materiál prerokovala 31.3.2003. Návrh vzala na vedomie. Vláde SR odporučila návrh schváliť.

Poznamenávame ešte, že podľa návrhu uznesenia (bod A.1.) predmetom odplatného prevodu je aj príslušenstvo, deklarované v predkladacej správe a v prílohovej časti ako kanalizácia splašková, dažďová, čistiareň odpadových vôd, vodovod, miestna komunikácia a  prislúchajúce pozemky.  V  zozname nehnuteľností v  prílohe uznesenia však toto príslušenstvo nie je uvedené. Preto možno odporučiť, aby predkladateľ uvedenú skutočnosť vysvetlil.

Z  procedurálneho a  formálneho hľadiska k  návrhu nemáme ďalšie pripomienky.

Odporúčame, aby vláda prijala navrhované uznesenie s prihliadnutím na uvedenú pripomienku.

Bratislava 14. 4. 2003